
יום רביעי, ט' בסיון התשע"ו (15 ביוני 2016), שעה 8:58
<סדר היום:>
<הקמת ועדת משנה לטיפול בסוגיות המגזר והעדה הדרוזית - לפי סעיף 109א לתקנון הכנסת>
נכחו:

<חברי הוועדה:> 
דוד אמסלם – היו"ר
עבדאללה אבו מערוף זאב בנימין בגין

אכרם חסון 
חמד עמאר 
לרשימת השדלנים שנכחו בדיון – ראו בקישור זה.

<ייעוץ משפטי: >
גלעד קרן
<מנהלת הוועדה:>
לאה קריכלי
<רישום פרלמנטרי:>
אהובה שרון, חבר המתרגמים
<הקמת ועדת משנה לטיפול בסוגיות המגזר והעדה הדרוזית - לפי סעיף 109א לתקנון הכנסת>
<היו"ר דוד אמסלם:>
בוקר טוב. אני מתכבד לפתוח את ישיבת ועדת הפנים והגנת הסביבה בנושא הקמת ועדת משנה לטיפול בסוגיות התכנון והבנייה במגזר והעדה הדרוזית - לפי סעיף 109א לתקנון הכנסת.

דרך אגב, לפי חוות הדעת שקיבלתי מהייעוץ המשפטי, אני לא יכול לעשות משהו מגזרי אלא אני חייב לומר תכנון ובנייה.

אני מציע שיושב ראש הוועדה יהיה חמד עמאר וחברי הוועדה יהיו חברי הכנסת יעקב אשר, עבדאללה אבו מערוף, ואם מישהו נוסף רוצה להצטרף בבקשה. בני, אתה רוצה להצטרף לוועדת המשנה?

<זאב בנימין בגין (הליכוד):>
רעיון טוב.

<היו"ר דוד אמסלם:>
גם חבר הכנסת בני בגין יהיה חבר הוועדה.

<זאב בנימין בגין (הליכוד):>
תקרא שוב את כותרת הוועדה.

<היו"ר דוד אמסלם:>
ועדה לטיפול במגזר הדרוזי בנושא תכנון ובנייה.

<זאב בנימין בגין (הליכוד):>
אמרת שזה לא יכול להיות מגזרי. לכן לא הבנתי.

<היו"ר דוד אמסלם:>
אני רציתי להקים ועדת משנה שתטפל בכל סוגיית המגזר הדרוזי. זה מה שחמד עמאר ביקש ואני נעניתי לזה. אבל היועץ המשפטי אמר לי שאי אפשר אלא זה חייב להיות משהו מאוד מתוחם ושאומר על מה. לכן אנחנו אומרים רק לנושא תכנון ובנייה.

<זאב בנימין בגין (הליכוד):>
רק במגזר הדרוזי.

<היו"ר דוד אמסלם:>
כן. רק במגזר הדרוזי. אני אשמח מאוד אם אתה תשתתף אתם ותסייע בכל הנושא בניסיון שלך.

<אכרם חסון (כולנו):>
זה יקדם את הנושא, אם חבר הכנסת בגין יהיה אתנו.

<היו"ר דוד אמסלם:>
הוא לא יוציא לך כרטיס אדום אם לא תבוא, אבל אם תבוא, הוא ישמח.

אני רוצה להצביע. מי בעד ההצעה שלי?

הצבעה

בעד הקמת ועדת המשנה – פה אחד
ההצעה להקים ועדת משנה אושרה.
<היו"ר דוד אמסלם:>
חמישה בעד. פה אחד. 

עמאר, שיהיה לך בהצלחה.

<חמד עמאר (ישראל ביתנו):>
אני רוצה להודות לך. אני חושב שוועדה לענייני תכנון ובנייה במגזר הדרוזי, זאת ועדה מאוד חשובה. כולנו מכירים את הבעיה. יחד עם החבר'ה, אני מקווה שנצליח לקדם את הנושא. תודה.

<היו"ר דוד אמסלם:>
תודה. אני נועל את הישיבה הזאת ועוד מעט נתחיל בישיבה הבאה.

<הישיבה ננעלה בשעה 09:02.>

